RINGKESAN

Judul ieu panalungtikan nyaéta “Pangaruh Pemberdayaan Petani kana Pemenuhan Kabutuhan Dasar (Studi ka Petani nu Meunang Program *Corporate Social Responsibility* PT Antam di Désa Bantar Karét Kecamatan Nanggung Kabupatén Bogor)”. Tujuan tina ieu panalungtikan di antarana:

1. Pikeun ngadéskripsikeun pemberdayaan dina widang pertanian nu dimekarkeun ku PT Antam.
2. Pikeun ngadéskripsikeun pemenuhan kabutuhan dasar petani di Désa Bantar Karét Kecamatan Nanggung Kabupatén Bogor.
3. Pikeun ngadéskripsikeun pangaruh pemberdayaan petani kana kabutuhan dasar di Désa Bantar Karét Kecamatan Nanggung Kabupatén Bogor.

Métode anu digunakeun dina ieu panalungtikan nyaéta métode déskriptif analisis, nyaéta ieu métode bisa dipaké pikeun ngadéskripsikeun sagala kajadian atawa prosés nu keur lumangsung ku cara ngumpulkeun data heula tuluy dianalisis sarta diinterprétasikeun dina uji hipotésis.

Téhnik ngumpulkeun data nu digunakeun dina ieu panalungtikan nyaéta studi dokuméntasi, studi lapangan, wawancara, sarta angkét kalayan 79 réspondén. Téhnik samplimg nu digunakeunana nyaéta sénsus. Skala ordinal geus dilakukeun pikeun ngukur variabel sarta digunakeun *RankSpearman (rs)* pikeun analisis data.

Hasil tina ieu panalungtikan nuduhkeun yén hipotésis nol ditolak sarta hipotésis alternatif ditarima, aya pangaruh anu signifikan dina hal ngalaksanakeun program pemberdayaan petani kana pemenuhan kabutuhan dasar rumah tangga nu diayakeun ku PT Antam Tbk Pongkor Kabupatén Bogor.

Kecap galeuh: Pemberdayaan, Petani, Kabutuhan Dasar